Shqiptarët në Mbretërinë e Bashkuar

Shqiptarët (ang. Albanians) në Mbretërinë e Bashkuar përbëjnë një komunitet prej 70,000 deri 100,000 banorësh. Sipas censusit të vitit 2011, në Angli e Uells jetonin 13,415 banorë të lindur në Shqipëri dhe 28,446 të lindur në Kosovë,2011 Census: QS213EW Country of birth (expanded), regions in England and Wales – Office for National Statistics në Skoci 196 nga Shqipëria dhe 215 nga KosovaCountry of birth (detailed) – National Records of Scotland dhe në Irlandën Veriore 55 nga Shqipëria dhe 44 nga Kosova.

 Historia 
Historia e shqiptarëve në Mbretërinë e Bashkuar ka filluar në fillim të shekullit 20, kur një grup i vogël i shqiptarëve mbërriti në këtë vend. Në mesin e tyre ishte një nga intelektualët më të mëdhej shqiptarë, Faik Konica, i cili u vendos në Londër dhe vazhdoi të botojë revistën Albania (sq. Shqipëria). Vetëm pak pas Luftës së Dytë Botërore ka pasur rreth 100 shqiptarë në Britani. Pjesa më e madhe e tyre ishin nga Shqipëria, ndërsa shumë pak ishin nga Kosova.

Censusi i vitit 1991 tregon se ka pasur vetëm 338 shqiptarë të regjistruar në Angli. Në vitin 1993, shifra ishte rritur në 2,500. Shumica e tyre ishin të rinj kosovarë që i shmangeshin rekrutimit në Ushtrinë jugosllave, të cilët kishin kërkuar azil politik.  Në qershor të vitit 1996, një vendim i Gjykatës së Lartë pranoi se shqiptarët e Kosovës u persekutuan në ish-Jugosllavi. Kjo nënkuptonte se të gjithë shqiptarëve të Kosovës duhet t'i jepej leja e qëndrimit në Britani. Pas këtij vendimi, Britania u përball me një fluks të madh e të papritur të shqiptarëve nga Kosova, Shqipëria, Republika e Maqedonisë, Mali i Zi dhe Serbia. Në fund të vitit 1997, në Britani jetonin rreth 30,000 shqiptarë.

 Shqiptarë të njohur në Mbretërinë e Bashkuar 
 Faik Konica
 Adnan Januzaj, futbollist
 Valentin Gjokaj, futbollist
 Zeli Ismail, futbollist
 Kreshnik Qato, boksier
 Rita Ora, këngëtare
 Eder Kurti, boksier
 Mariela Cingo, pianist
 Thomas Simaku, kompozitor
Dua Lipa, këngëtare

 Shiko dhe 
 Mërgata shqiptare
 Marrëdhëniet Shqipëri - Mbretëri e Bashkuar

 Referime 

 Lidhje të jashtme 
 Rrjeti i shqiptarëv në Mbretërinë e Bashkuar

Kategoria:Mërgata shqiptare
*